The Beatles

**The Beatles** 1960-jılı shólkemlestirilgen, Jon Lennon, Pol Makkartni, Djordj Xarrison hám Ringo Starr qatnasqan Liverpuldegi britaniyalıq rok toparı. Sonday-aq, túrli waqıtlarda toparda Styuart Satkliff, Pit Best hám Jimmi Nikol qatnasqan. The Beatles kompoziciyalarınıń kópshiligi birgelikte dóretilgen hám Jon Lennon hám Pol Makkartni tárepinen jazılǵan. Topardıń diskografiyası 1963-1970-jılları basıp shıǵarılǵan 13 rásmiy studiyalıq albom hám 211 qosıqtı óz ishine aladı.

1950-jıllardaǵı Amerika rok-n-rollınıń belgili juldızlarına eliklewden baslap, The Beatles ózine tán usıl, saxna kórinisi hám dawısqa iye boldı. The Beatles rok muzıkasına sezilerli tásir kórsetti hám XX ásirdiń eń tabıslı toparlarınan biri sıpatında hám dóretiwshilik, hám kommerciyalıq jetiskenlikleri menen tán alınǵan. Kóplegen belgili rok-muzıkashılar The Beatles qosıqları tásirinde sonday darejege erisgenın tán aladı.

Brian Epstein (Brayan Epshtein) olardıń menedjeri bolǵan. George Martin (Djordj Martin) olardıń kópshilik qosıqların shıǵarǵan. Olardıń derlik barlıq muzıkası Abbey Road Studiyasında jazılǵan.

Olar 13 albom hám kóplegen filmler jaratqan. Olardıń albomların hám qosıqların (single) esaplaǵanda bir milliardtan kóbirek kopiyaları satılǵan. Jánede olar Apple Records dep atalǵan qosıq jazıw studiyasın iske túsirgen. Olar eki film jaratqan, *A Hard Day's Night (Qıyın kúnniń túni)* hám *Help! (Járdem berin!)*. Keyinirek olar *Magical Mystery Tour (Sıyqırlı Sırlı Sayahat)* arnawlı telekórsetiwin shólkemlestirgen. *Yellow Submarine (Sarı suw astı kemesi)* atlı multfilm olardıń muzıkasına tiykarlanǵan edi. *Let it be* filmi olardıń jańa albomı ústinde jumısın kórsetken.

Topar 1970-jılı ajıralǵan, sebebi stress hám dańq olar ushın júdá kúshli basım ótkizgen edi. Olardıń jası úlkeygen sayın ajıralıp, basqalar menen islewdi qáledi. Topardıń tórt aǵzasınıń hárbiri jalǵız qosıq aytıw karerasın basladı.

John Lennon 1980-jılı 8-dekabrde óltirilgen, biraq Beatlesdiń qalǵan úsh aǵzası 1990-jılı taza eki albom jaratıw ushın birlesken. Olar John Lennonnıń eki qosıǵınıń tiykarınan paydalanǵan hám ózleriniń bólimin qosqan, solay etip qosıqta barlıq tórt aǵzanıń dawısları payda bolǵan. Qosıqlar «Free As A Bird» (Qustay erkin) hám «Real Love» (Shın muhabbat) dep atalǵan. 1996-jılı prodyuser George Martin sıyaqlı Paul McCartneyge 1 jıldan soń rıtsar ataǵı berilgen. George Harrison 2001-jılı 29-noyabrde saratan keseliginen qaytıs bolǵan. 

## Albomları
* *Please Please Me* (1963)
* *With the Beatles* (*Beatles penen birge*) (1963)
* *A Hard Day's Night* (1964)
* *Beatles for Sale* (1964)
* *Help!* (1965)
* *Rubber Soul* (1965)
* *Revolver* (1966)
* *Sgt. Pepper's Lonely Hearts Club Band* (1967)
* *Magical Mystery Tour* (1967) (Double EP)
* *The Beatles (White Album)* (1968)
* *Yellow Submarine* (1969)
* *[[Abbey Road]]* (1969)
* *Let It Be* (1970)

## Saylandıları
* *The Beatles 1962-1966* hám *The Beatles 1967-1970* (1973)
* *Rock and Roll Music* (1976)
* *Love Songs* (1978)
* *Rarities* (1980)
* *Reel Music* (1982)
* *20 Greatest Hits* (1983)
* *Past Masters* (1987, two volumes)
* *The Beatles Anthology* (1995, three volumes)
* *The Beatles: 1* (2000)
* *Love* (2006)

## Qosıqları
The Beatles toparınıń bir neshe ataqlı qosıqları:

* «She Loves You»
* «I Wanna Hold Your Hand»
* «A Hard Day's Night»
* «Help!»
* «Yesterday»
* «In My Life»
* «Paperback Writer»
* «Yellow Submarine»
* «All You Need is Love»
* «Hey Jude»
* «Strawberry Fields Forever»
* «Back in the U.S.S.R.»
* «Revolution»
* «Let It Be»
* «The Long and Winding Road»
* «Eleanor Rigby»
* «Norwegian Wood»
* «I Am The Walrus»
* «Something»
* «Here Comes The Sun»

## Filmleri
* *A Hard Day's Night* (1964)
* *Help!* (1965)
* *Magical Mystery Tour* (1967)
* *Yellow Submarine*, (1968) 
* *Let It Be* (1970)